Ek het hierdie woorde van Koos Ras se liedjie "spoke" aangepas en erens geplaas. Ek sien iemand het dit syne gemaak op "spookhuis" Die koortjies is aangepas en die laaste vers het ek bygeskrywe en was nie deel van die oorspronklike liedjie nie. Ek dink PM het dit nog op 'n CD waar ek dit in haar voorkamer gesing het. Ongelukkig staan my stem tussen my en 'n sangloopbaan. Hulle se ek het die looks en die personality maar my stem is nie goed genoeg nie.
Swerkater van 'n woorddief (ek is regtig egtig onskuldig hier!!) Naas ek het my verkrukkel. My skouers ruk soos die pasgetroude spoke ook op en af, op en af
Naas, hoekom dink ek dit is op 'n CD wat ons van Ouma Naas se liedjies gemaak het? Jy het mos 'n kopie daarvan. Met ons getrekery na Leeupoort is alles nog sleg deurmekaar.
Dit is. Maar alhoewel ek nie trek nie is my huis nog meer deurmekaar as joune. Maar moenie jou komkommer nie, ek is so kalm soos 'n daggawalm oor die aangeleentheid.
Ek het nou die dag op 'n pakkie saad afgekom. Nou wag ek net dat ons die stukkie grond tussen die huis en die houthuisie toespan, dan gaan ek dit plant. Hier loop die bokke en ander diere tussen die huise deur. Ek wil nou nie hê hulle moet al my kalmte opvreet nie.
Ek sal sommer more in die kar spring as dit nie was dat ek moet werk nie. Ek gaan weer met jou hieroor gesels.